Sicut indubitanter fides credentium tenet, ita Christi benignitas mortalibus consulit, ut ex rebus temporalibus que lege mortis amissuri sunt, mansura perhennis vite premia sibi valeant preparare, ut scriptum est: «Divitie viri redemptio anime ejus.» Quapropter ego, in Dei nomine, Girberga dono Deo et sanctis ejus apostolis Petro et Paulo, et ad locum Cluniacum, ubi preesse videtur domnus Odilo abbas, aliquid de hereditate mea, que est sita in pago Lugdunensi, in villa Madriaco, hoc est unum mansum cum omnibus que ad ipsum mansum pertinent, pratis, campis: in tali tenore, ut quamdiu vixerim, teneam; post dissessum vero meum, faciant seniores loci [supradicti] quicquid voluerint. Facio autem hanc donationem pro remedium anime mee, ut Dominus liberare eam dignetur de penis inferni. S. Girbergane, qui fieri et firmare rogavit. S. Otmari, senioris sui. S. Renconis. S. Milonis.